BASERET PÅ VIRKELIGE BEGIVENHEDER. VISSE ASPEKTER ER FIKTIONALISERET.
STENEN
INSPIRERET AF EN SAND HISTORIE
Vi har et confiteret kyllingelår
med vintersquash, brunet smør, syltede løg,
sesam, løvstikke og lime.
Og til forret en friséesalat med chorizo-citron-vinaigrette
og et sous vide-tilberedt andeæg.
Må jeg bede om et vagtelæg i stedet?
Kokken bruger desværre andeæg.
Det var sært, for vagtelæg forbedrer synet og forhindrer sygdomme.
Og den større blomme giver en tilfredsstillende smag.
Hej. Jeg vil gerne tale med nogen om jeres køb af vagtelæg.
Kokken er her ikke.
Må jeg give jer en lækker smagsprøve?
Okay. Tak!
Undskyld mig.
Ved du, hvad der virkelig kunne hæve denne restaurants standard?
Mindre æg?
Må jeg give dig en lækker smagsprøve?
Her er mit kort.
BIAVLER, VAGTELÆG-SÆLGER,
PISTACHEFARMER, RULLESKØJTEINSTRUKTØR
Faraz!
Hvad så, makker?
Hej Victor. Hvad så, makker?
Skulle Behrad ikke arbejde i dag?
Han havde læsegruppemøde.
Nå ja. Han har 11 i gennemsnit, min søn.
Det ved jeg. Det har du sagt.
Hvordan går det med vagtelæggene?
Jeg vil ikke tage forskud på vagtlerne,
men Momofuku har lige tilføjet vagtelæg til deres gourmetmenu.
Folk taler i krogene.
Folk skulle hellere købe.
Bare rolig. Restaurantbranchen leder altid efter nye trends.
Helt sikkert.
Jeg sender dig et link til Eater.com.
Der er en artikel om de bedste brunches i Brooklyn.
Brooklyn vil elske vagtelæg.
-De er fascinerede af nye ting. -Ja.
Jeg så den første sæson af Girls.
Okay.
-Sheila. Kør forsigtigt! -Vi ses i morgen.
Hej Craig!
Kom så, Knicks! Pistons stinker!
Held og lykke med tandlægen.
Ja ja! Jeg sender dig opskriften!
-3,5 % er ikke nok. -Okay.
Det skal være umagen værd for mig.
Yasmin, kom! Du går glip af Shark Tank.
Deres vurdering er langt ude.
Du holder altid med Lori.
Jeg synes, det er en god idé.
Jeg tror ikke, at jeg vil være den bedste parter for dig.
Udelukkende af den grund, nej.
Ses senere.
Hey!
-Hvor skal du hen? -Der er quizaften.
Quiz? Den kan vente fem minutter. Kom.
Sæt dig hos dine forældre. Jeg har ikke set dig hele dagen.
Jeg har det fint.
Ja.
Tjener butiksejeren en dollar for hver 100-dollar-transaktion, eller to?
-En dollar per transaktion. -En dollar.
Så det betyder, at jeg skal risikere 1000 dollars for ti dollars.
Så er det nok med den mus.
Vi må finde en ny lejlighed.
Jeg ringer til Super Manny i morgen tidlig, okay?
Jasons roomie flytter.
Der er et ledigt værelse der, så...
Os tre i ét rum?
Jeg mente bare mig.
Og du vil forlade din mor?
Iranere flytter ikke, før de bliver gift.
Amerikanske iranere gør.
Der er stadig en iraner derinde.
Og hvorfor skulle du betale en fremmed, når du kan bo her gratis?
Skat, sig til Super Manny, at han skal bruge humane metoder.
Hvis en lille mus brækker ryggen, får han med mig at bestille.
Jeg ordner det, min dronning.
En chokolade til en sød afslutning på dagen.
Merci.
Han flytter ind hos sine venner.
Sådan gør man her.
Det er et dårligt system.
Men bare rolig.
Jeg ordner det.
Super Manny, vi kan se musen.
Kan du ikke se musen?
-Jeg ramte ved siden af. -Betal for en skadedyrsbekæmper.
Hvorfor skal jeg betale for det?
Jeg ser ingen mus.
Glem det. Vi flytter.
Hvor vil I tage hen? Beverly Hills?
Ingen bør leve sådan her, med en gnaver.
Okay, her er sandheden.
Ejeren vil ikke betale for en skadedyrsbekæmper.
Jeg har prøvet.
Brug de musefælder, jeg har givet dig.
Jeg ringer tilbage.
Jeg troede, du var god til at forhandle?
Hvad skal jeg gøre?
Vi skal bruge en skadedyrsbekæmper.
Glem det her sted.
Jeg køber os et hus med apparater i rustfrit stål, lige som derhjemme.
Du vil til månen, før vi overhovedet har forladt Jorden.
Skulle vi nu ikke starte med at fjerne gnaverne?
Da jeg var i bad i går, kiggede musen på mig.
Han ville ikke vende sig om.
Jeg bebrejder ham ikke.
Selv en gnaver bliver fortryllet af din skønhed.
Yas?
Jeg tager dig med til månen.
Behrad.
Din vagt starter klokken 14.00.
Vi tager ud at spise bagefter.
Ja, far. Jeg kommer.
Troy! Jason.
-Hej hr. S. -Hej.
Hvordan går det?
Hej.
The Foragers.
Det er bare "Foragers." Ingen "the."
Jeg kan lave en forretningsplan, så bandet bliver profitabelt.
Ved I, hvem der er stor kunstner og stor forretningsmand?
-Bono. -Bono.
Ja! Han ejer en masse slotte.
Og han investerede i Yelp.
Og han laver skøn musik.
Kommer du til vores koncert i næste uge?
Tager du pis på mig?
Jeres første koncert?
Jeg vil stå på første række og filme det hele.
Nu har I fået foden indenfor døren.
Og snart har I to fødder i en endnu større dør.
Du er Bono.
Du er the Edge.
Og du er...
...en af de andre fra U2.
Nu tager det fart! Godt klaret.
Det er fedt, din far kysser.
Min far giver mig bare hånden.
ØREPROPPER
Behrad er med i et band.
De skal spille en gigantisk koncert i næste uge.
Pas hellere på. Han skifter navn til Barry.
Næh. Han elsker sit navn.
Ses vi på lørdag til fodbold?
Selvfølgelig.
RONNI PICKENS EJENDOMME DIN FAMILIE KUNNE BO HER!
Bare tag bladet. Det er gratis.
Godt tidspunkt at investere her i Yonkers.
Det er præcis som New York, men mere stille og meget billigere.
Byen der sover.
Jeg elsker Yonkers.
Min søn, Behrad, går på CUNY Lehman.
Elleve i gennemsnit. Forretningsledelse.
Han er også musiker, lige som Bono fra U2.
Jeg vil gerne have et hus, hvor han kan øve sig på trommer,
og hvor min kone kan have et hjemmekontor.
Hun er en fantastisk skrædder.
Så er vi her. Smæk for skillingen. Prisen går kun op, op, op.
Og min kreditvurdering er 710.
Det har du nævnt et par gange.
Bare rolig. Vi finder et bedre sted, end du havde i Iran.
Folk tror, at jeg flygtede fra Iran.
Jeg havde et godt liv i Iran.
Et fantastisk liv.
Jeg tog til USA for at give min familie nye og bedre muligheder.
Det var mit valg.
Så du skal ikke have ondt af mig.
Det er fantastisk.
Jeg beklager, jeg mente ikke noget med det.
Det er okay.
Det er et smukt hus.
Ja, det er. Sælgerne vil meget gerne sælge.
Og det koster kun 610.000 dollars.
Huset ligger meget tæt på gaden.
Og selvom der er kort vej til fortovet,
vil det blive en gene.
Og af disse grunde, nej.
Meget tæt på gaden. Meget tæt.
Her er huset.
Tre soveværelser, to bade,
og der er det mest charmerende loft
med det smukkeste tapet.
Du vil tabe kæben.
Det er definitionen på hygge. Det er pragtfuldt.
Det er meget fint.
Og lejen er meget fair.
Leje? Jeg vil købe.
Ud herfra! Min værelse!
Mægleren sagde, at BZ'eren skulle være ude i næste uge.
Jeg går aldrig!
Har du noget i min prisklasse?
TIL SALG RONNI PICKENS EJENDOMME
Det er det, du får i din prisklasse.
Wow!
65.000 dollars for det?
Det er et røverkøb.
Ja, det er kun 65.000 dollars, men du kan godt se stenen, ikke?
Det kommer an på, hvordan man ser på det.
Du ser en sten.
Jeg ser muligheder.
Ja.
Det er her, vi skal bo.
Jeg tilbyder 64.000 dollars og ikke mere.
Okay.
Yas, Yas, Yas.
Ja, okay.
Okay. Hør efter.
Jeg var så nervøs for, at en anden ville købe den.
Så jeg sagde til Ronni, min private mægler:
"Hvad kan jeg gøre for at overtage denne grund i dag?"
Og nu er jeg grundejer i Amerika!
Det er en smuk investeringsgrund, som jeg er spændt på.
Lad mig vise jer billeder. Øjeblik.
Men skat, middagen er færdig.
-Lad os vise billeder. -Ja. Vi vil se.
Vi vil se.
Vis os dem.
Hvor er huset?
Jeg kan kun se en gigantisk sten.
Er huset bagved?
Hvis I bruger jeres fantasi, kan I se et hus.
Okay.
Jeg kan stadig kun se en sten.
Stenen er ingenting.
Det er en meget stor sten.
Let at flytte.
Jeg vil bygge et gigantisk hus.
Behrad får et værelse til sine trommer
og et privat badeværelse.
-Sådan. Tillykke, makker. -Meget flot.
Okay. Lad os spise. Maden bliver kold.
-Værsgo, denne vej. -Lad os spise.
Helt fantastisk, ikke?
SOLGT AF RONNI PICKENS EJENDOMME
Okay. Sig "appelsin."
Appelsin.
Okay.
Jeg laver en video til vores venner derhjemme.
Prøv at undgå stenen i billedet.
Hej allesammen.
Velkommen til Faraz-land, ejet af mig.
Huset skal have masser af vinduer.
Det bliver svært at gøre rent, men det er okay.
Og haven skal være her.
Der skal være frisk mynte til te.
Det bliver smukt.
...hele tiden.
Det, din far har skabt her, er virkelig fantastisk.
Ja, han er en helt utrolig mand.
Salâmati.
Du ved godt, hvorfor jeg er her.
Hvordan kommer jeg ind i vagtelæg-branchen?
Tja...
Den er så stor.
Den bliver større, jo nærmere man kommer.
Kan du ikke lide det her?
Det er smukt.
Det er bare...
...vi kunne have startet med en større lejlighed først.
En med boblebad.
Du kan bo i den større lejlighed.
Behrad og jeg skal bo i et palæ, specialbygget til os.
Okay. Jeg bor i palæet med jer.
Men jeg skal ud at handle først.
Vi ses til middag.
Okay.
Hej min ven.
Ikke så stor.
FRA YASMIN: STENEN ER TRÆT. KOM NU HJEM.
Vi ses i morgen.
Det var en fantastisk idé, kære.
Kend din fjende.
Regeringen må fortælle os,
hvad de tidligere ejere forsøgte at gøre med stenen.
Det er formålet med tilladelser.
Jeg har fundet planerne over grunden,
men jeg skal have en underskrevet erklæring fra indehaveren,
før jeg må give jer dem.
Men jeg er ejeren nu.
Har jeg ikke adgang til min egen grunds historie?
Der er stadig to uger, til handlen er gennemført.
Jeg kan ikke videregive dem.
Hvad er det?
-Honning. -Jeg må ikke tage imod gaver.
Jeg insisterer.
Det må vi ikke. Beklager.
Denne vej, til venstre.
Mine handsker. Jeg er straks tilbage.
Har du prøvet vagtelæg?
Hvad?
Ikke mange ved det.
Vagtelæg indeholder 13%...
Jeg fandt dem.
Mange tak, fr. Lianna. Farvel.
-Tak. -Tak.
Hvor blev du af?
Jeg tog billeder af grundtegningen med min telefon.
Er det rigtigt?
Du kan stadig...
Du er så slem.
Jeg kan skrive dit navn på gæstelisten, så du ikke behøver at betale.
Nå ja, din koncert.
Jeg har allerede slettet den gamle video, så jeg har masser af plads til optagelser.
Jeg ved ikke engang, om der kommer nogen.
Jeg håber bare ikke, vi er vildt dårlige.
Undskyld.
Dette er Clive. Du har ringet.
Jeg ville spørge dig, hvad det koster af fjerne en sten.
Okay. Hvor stor er den?
Ikke så stor. Omkring 750 kvadratmeter.
Hvor dybt går den?
Det ved ingen.
Højde?
Så høj som en høj mand.
Hvor høj er den mand?
To en halv meter.
Det er en meget høj mand.
Hov, er det den grund på Edwin?
Ja. Kender du den?
Alle kender den.
Beklager, makker. Kan ikke hjælpe dig.
Hvad?
Hallo? Hallo.
Død.
Jeg var imponeret over din vurdering på Yelp.
Så... tror du, det er muligt?
Ja.
Fra en indvandrer til en anden...
...kan jeg få dine mænd til at fjerne min sten for 11.000 dollars?
Elleve?
Det er det eneste, jeg har.
Jeg betaler mine mænd kontant, så mine kunder sparer penge.
Aftale!
Okay.
Jeg kommer tilbage om to timer.
Okay. Hvordan siger man...
-Nå ja. Gracias. -De nada.
Okay.
Eksplosion.
Den derovre. Det bliver den næste.
Kæmpestor. Ja, ja.
Så...
Åh nej, nej, nej.
Jeg må gå nu. Undskyld.
Okay. Jeg begik en fejl.
Koncerten betød meget for ham.
Jeg prøver at bygge os et rigtigt hjem.
Det er det, du altid gør.
Du fokuserer på ét projekt og glemmer alt andet.
Jeg sværger, det var meget nemmere i Iran.
Der er så meget bureaukrati her.
Men mere stabilt WiFi.
Jeg ved godt, at fejltagelser er gaver,
men jeg får godt nok mange gaver.
Jeg har brugt næsten hele vores opsparing.
Hvad hvis jeg ikke fjerner stenen og mister Behrad oveni?
-Mister Behrad? -Kan du ikke se det?
Hvis jeg ikke køber et større hus,
flytter han ind hos the Foragers.
Foragers, ingen "the."
Og så ser vi ham aldrig igen.
Azizam, du skubber ham væk, hvis du knuger ham sådan.
Han er en ung fyr, næsten en mand.
Hvad foreslår du så?
Fokusér på Behrad, som var han et af dine projekter.
Behandl ham som stenen.
Eller vagtelæggene.
Eller din idé om solbriller til folk med krøller.
Det inspirerer mig.
Okay.
Lad os se.
Smager det godt?
Forresten.
I morgen eftermiddag finder de første eksplosioner sted ved stenen.
Din far vil gerne have, at vi er der.
Det er meget vigtigt for din far.
Nå, hvis det er vigtigt for ham.
Skat...
Jeg har talt med ham om koncerten og det hele.
Han er skuffet over sig selv.
Han gør det godt igen.
Han lever i en fantasiverden.
Den sten flytter sig ikke, og han er skør, hvis han tror det.
Azizam,
din far havde sit eget kvægmarked i Teheran.
Han ejede det første digitale fotostudie i hele Iran.
Da han åbnede sin rulleskøjtebane,
smed Revolutionsgarden ham nær i fængsel.
Han solgte vores smukke hus i Teheran for at arbejde på en parkeringsplads,
så du kunne gå på universitet i USA
og spille små koncerter på kaffebarer,
og så du kunne have frihed til
at være så ambitiøs eller så uambitiøs, du vil.
Så når din far siger, at han vil bygge os et smukt hjem,
så ved jeg i mit hjerte, at det vil ske.
Tror du, en dum sten vil stoppe ham?
Så kender du ikke din far.
Klar bane!
Hej Jose.
Señor. Kom her.
Vil du forklare processen?
Hvordan foregår denne undersøgende eksplosion?
Jose, kom nu.
Jeg trykker på knappen, og sprængstoffet eksploderer.
Nej, nej. Tæl ned.
En, to, tre.
Tre, to, en.
Det er godt.
Jose, var det en succes?
Det ved jeg ikke.
Jose ved det ikke endnu.
Højteknologisk radar.
Meget avanceret.
Okay.
Hvad er status?
Herhenne...
...går stenen 1,8 meter ned, og så stopper den.
1,8 meter? Ikke dårligt.
Men herhenne...
Tre meter.
Som en trappe under jorden.
Mange forskellige højder.
Den er meget stor.
Meget stor.
Okay, så vi henter resterne med en bulldozer,
og så eksploderer vi igen.
Og så eksploderer vi igen.
Og så, Jose, eksploderer vi igen. Ikke?
Den er meget stor.
For stor.
Det er...
Det er en lang proces, ikke?
Så...
Jeg har dig.
Kom så.
Hvis jeg ikke kan gå all in, må jeg trække mig.
Jeg er ked af det. Jeg siger nej.
Ikke et eneste tilbud.
Vores ven er tilbage.
-...bliver kaldt fredsforstyrreren. -Pointen er...
Azizam, hvad er der galt?
Okay.
Har jeg begået en fejl?
-Behrad! Hvad så, makker? -Hej Victor.
Hey, din far glemte den her.
Vil du give ham den?
Ja.
Hvordan gik eksplosionen?
Jeg kunne ikke komme.
Det var en skam. Jeg elsker, når ting springer i luften.
Okay. Vi ses, makker.
MISTET BILLET, BETAL FULD PRIS
YASMINS SYRUM
En kvadratfod af stenen.
Syv tusind ni hundrede og nioghalvfems tilbage.
Godnat.
Og vi skal have en ny hakke!
-Baba. -Hej.
Har du mad med?
Til arbejderne.
Det er min søn, 11 i gennemsnit.
Ja, det sagde du.
Ser godt ud.
Se, hvor det går fremad.
Jeg må fortælle dig noget.
Jeg har sparet op, og jeg har tænkt meget over det,
og jeg vil leje det værelse i Jasons lejlighed.
Du er... en ung fyr.
Du er... næsten voksen.
Jeg bygger stadig det værelse til dig.
Hvis du vil have mig til at se på lejekontrakten, så sig til.
TRE MÅNEDER SENERE
Det er et kæmpehit.
Det skal du ikke sige. Han får for høje forventninger.
Nej, nej. Sangen inspirerer mig, fordi den handler om noget.
Der bliver ikke talt nok om slagteribranchen.
Det bliver en kampsang for veganere, for de har ingen kampsang.
Tilbage til arbejdet.
Mindre for hver dag!
Han stopper aldrig, vel?
Nej. Du kender din far.
FARAZ PRØVER STADIG AT BYGGE SIT DRØMMEHUS.
MEN PÅ EN ANDEN GRUND.
MED EN MINDRE STEN.
BASERET PÅ EPIC MAGAZINES SERIE 'LITTLE AMERCA'
Tekster af: Rie Hededal Nielsen